Í Hamrahlíð var byrjað að planta 1957 þegar búið var að gera samning við hjónin Helgu Magnúsdóttur og Sigstein Pálsson um leigu á 29,5 hekturum lands til 75 ára . En árið 1990 var samningurinn endurnýjaður og landið stækkað í 42,6 hektara . Fyrstu árin var árangurinn ekki eins góður og síðar varð . Bæði var jarðvegurinn rýr og eins var ennþá búfé á svæðinu og reyndist erfitt að halda girðingunni fjárheldri . En með mikilli vinnu tókst að gera þetta svæði að skemmtilegu útivistarsvæði sem er mikið notað . Búið er að gera göngustíga og setja upp bekki . Jólatrjáasala er stór þáttur í starfi félagsins og hafa verið seld jólatré í Hamrahlíð allt frá árinu 1984 . Aðstaða Ágætis stígakerfi liggur um Hamrahlíðarskóg og afar vinsælir stígar liggja úr skóginum upp á Úlfarsfellið . Á svæðinu má finna gott bílastæði , bekki og borð og lítið trjásafn með góðum merkingum . Skógræktarfélag Mosfellssveitar síðar Mosfellsbæjar var stofnað 20. maí 1955 . Tildrög þess voru að á 45 ára afmæli Kvenfélags Lágafellssóknar gaf Dr. Helgi Tómasson félaginu 450 plöntur úr gróðrarstöð sinni til gróðursetningar . Til stofnfundar var boðað af undirbúningsnefnd Kvenfélags Lágafellssóknar og Ungmennafélags Aftureldingar . Stofnendur voru 88 og þrjú félagasamtök gerðust meðlimir . Ungmennafélagið Afturelding , Kvenfélag Lágafellssóknar og Skógræktarfélag kvenskáta við Hafravatn . Mikið starf hefur verið unnið í gegnum tíðina . Fyrsta plöntun félagsins var kringum Hlégarð vorið 1956 . Fljótlega fékk félagið sinn reit í Hamrahlíðinni . Á þessum árum þótti mikil bjartsýni að planta trjám . Margir töldu það óðs manns æði . En annað kom upp á daginn og er víða risinn hinn myndarlegasti skógur að tilstuðlan Skógræktarfélagsins . Árið 1990 tók félagið þátt í Landgræðsluátakinu og fékkst þá mikið af plöntum sem ekki þurfti að leggja út fyrir . Eftir það varð mikil aukning á gróðursetningu hjá félaginu ,